Նիկոլաե Տիմոֆտի

Նիկոլաե (Նիկոլայ) Վասիլևիչ Տիմոֆտի (, ), մոլդովացի քաղաքական և պետական գործիչ, Մոլդովայի նախագահը 2012 թվականի մարտի 23-ից։

Կենսագրություն 
Նիկոլաե Տիմոֆտին ծնվել է 1948 թվականի դեկտեմբերի 22-ին Մոլդովական ԽՍՀ-ի Ֆլորեշտի շրջանի Չուտուլեշտի գյուղում քաղաքական պատճառներով աքսորված ընտանիքում։ Հայրը՝ Վասիլի Տիմոֆտին () է, մայրը՝ Ելենա Տիմոֆտին (), օրիորդական ազգանունը՝ Բուժակ ()։ Մեծացել է բազմազավակ ընտանիքում, միջնակարգ կրթություն ստացել է տեղի դպրոցում։

1964-1965 թվականներին եղել է Ֆլորեշտ քաղաքի ճանապարհների շրջանային վարչության աշխատող։ Այնուհետև մինչև 1967 թվականը Տիմոֆտին աշխատել է փականագործ-ավտոմոբիլիստ։ Ապա սովորել է Մոլդովայի պետական համալսարանի իրավաբանական ֆակուլտետում։ Համալսարանում սովորելուց հետո Տիմոֆտին 2 տարի ծառայել է բանակում, դարձել ավագ լեյտենանտ։

1974-1976 թվականներին ՄԽՍՀ-ի Արդարադատության նախարարությունում աշխատել է խորհրդատու, 1976-1980 թվականներին Քիշնև քաղաքի դատավոր։

1980-1990 թվականներին եղել է Մոլդովական ԽՍՀ-ի Բարձրագույն դատարանի դատավոր, 1990-1996 թվականներին Բարձրագույն դատական պալատի նախագահի տեղակալ, դատական կոլեգիայի նախագահ։

1996-2001 թվականները Մոլդովայի Հանրապետության Վճռաբեկ դատարանի նախագահն էր, Դատավորների միության նախագահ, Մոլդովայի Հանրապետության դատական պաշտոնյաների Բարձրագույն խորհրդի անդամ։

2005 թվականին կրկին նշանակվել է Մոլդովայի Բարձրագույն դատական պալատի նախագահ։

1995-2000 և 2005-2009 թվականներին եղել է դատական պաշտոնյաների Բարձրագույն խորհրդի անդամ։

2009 թվականին կրկին ընտրվել է դատական պաշտոնյաների Բարձրագույն խորհրդի անդամ (առանց դատավորի աշխատանքի հետ համատեղման իրավունքի)։

2011 թվականի մարտից դատական պաշտոնյաների Բարձրագույն խորհրդի նախագահն է։ Ունի դատավորի բարձրագույն որակավորման կարգ։

2012 թվականի մարտի 16-ին Նիկոլայ Տիմոֆտին Պառլամենտի 62 պատգամավորիների ձայներով ընտրվել է Մոլդովայի Հանրապետության նախագահ։

Ընտանիք 
 Մարգարիտա Տիմոֆտի՝ կինը։ Ծնվել է Սորոկայի շրջանի Պարկանի գյուղում։ Մոլդովայի պետական համալսարանի գրադարանագիտություն և մատենագիտության ֆակուլտետն ավարտելուց հետո Քիշնևի հանրապետական գրադարանում աշխատել է մատենագետ։ 2010 թվականից այժմ Մոլդովայի Պառլամենտի Քարտուղարության Գլխավոր իրավաբանական ճյուղի եվրոպական իրավունքի, օրենսդրական տեղեկատվության բաժնի գլխավոր խորհրդատու է։
 Ալեքսեյ Տիմոֆտի (ծնվել է 1979)՝ ավագ որդին։ Սովորել է Յասսի համալսարանի իրավաբանական ֆակուլտետում, ապա Ջորջ Վաշինգտոն համալսարանում։ Բնակվում է ԱՄՆ-ի Կոլումբիա նահանգի Վաշինգտոն քաղաքում, կինը՝ Նիկոլետան, փաստաբան է աշխատում Litigation at GreenbergTraurig LLP ընկերությունում։
 Նիկոլայ Տիմոֆտի (ծնվել է 1983)՝ որդին։ Իրավաբանական ֆակուլտետն ավարտելուց հետո նվիրվել է լրագրությանը, աշխատել է մի քանի հեռուստաընկերություններում և ռադիոկայաններում։ Ճանաչում է ձեռք բերել որպես մասնավոր հեռուստաընկերություններից մեկում սպորտային նորությունների հաղորդավար։
 Շտեֆան Տիմոֆտի (ծնվել է 1991)՝ որդին։ Հետաքրքրվում է մինի ֆուտբոլով, հանդես է եկել երկրի ֆուտզալի մի քանի առաջնություններում։

Ծանոթագրություններ

Արտաքին հղումներ 

 Ո՞վ է ընտրվել Մոլոդովայի նոր նախագահ
 Նիկոլաե Տիմոֆտիի վերաբերյալ նորություններ 

Մոլդովայի նախագահներ
Մոլդովայի պետական համալսարանի շրջանավարտներ
Մոլդովացի իրավաբաններ
Մոլդովայի քաղաքական գործիչներ
Պետության գործող ղեկավարներ
Խորհրդային իրավաբաններ
Մոլդովացի պետական գործիչներ